תכלת רם

תכלת רם (נולדה ב-1982) היא אמנית העוסקת במדיום הפיסול והמיצב.

== ביוגרפיה ==
תכלת רם נולדה בשנת 1982 וגדלה בקיבוץ חניתה.

בין השנים 2010–2006 למדה רם באקדמיה לאמנות ועיצוב בצלאל,<ref></ref> במהלכם זכתה בפרס אילנה אלוביק למצוינות באמנות (2010) ופרס איליין קופר לחשיבה יצירתית (2008). במסגרת חילופי סטודנטים כחלק מלימודיה בבצלאל, נסעה רם ללימודים [https://www.kunstakademie-muenster.de/aktuell באקדמיה לאמנות מונסטר] בגרמניה. בין השנים 2015-2013 המשיכה רם ללימודי המשך במדרשה לאמנות, בית ברל.

רם הציגה שבע תערוכות יחיד בישראל, ביניהן: התערוכה "חוץ ממני" בגלריית ארטפורט (2021), "מעולם לא ראיתי עץ בלתי מרוצה" במשכן לאמנות (בעין חרוד)<ref></ref> (2019), "גלגל שלישי" המרכז לאמנות עכשווית (CCA) בתל אביב<ref></ref> (2017), "יאבאלה" בגלריית המדרשה ועוד.

עבודותיה הוצגו בתערוכות קבוצתיות בגלריות ובמוזיאונים שונים בישראל ובגרמניה.<ref></ref>

רם השתתפה בכמה תוכניות שהות אמן: בין השנים 2021-2020 בתוכנית הרזדיסי של ארטפורט, בשנת 2006 השתתפה בתוכניות הרזידנסי של The Curfew Tower קושנדל בצפון אירלנד, ובמרכז לאומנות עכשווית בערד. רם מכהנת בתפקיד מרצה באקדמיה לאמנות ועיצוב בצלאל מאז 2013.

רם חיה ועובדת בתל אביב.

== השכלה ==
* 2015 המדרשה לאמנות, בית ברל (תוכנית ללימודי המשך)
* 2008 [https://www.kunstakademie-muenster.de/aktuell האקדמיה לאמנות מונסטר] גרמניה (במסגרת חילופי סטודנטים בבצלאל)
* 2010 אקדמיה לאמנות ועיצוב בצלאל, מחלקה לאמנות, ירושלים (תואר ראשון B.F.A)

== אמנות ==
בעבודותיה עוסקת תכלת רם ביחסים שבין חלל נתון ומקום מדומיין המושלך על אותו חלל. דרך מיפוי התנאים של חלל התצוגה היא מנסחת פעולות וחומרים. חללי התצוגה בהם היא מציגה מתמקמים בטווח שבין החלל הלבן והמסורתי וחללים אלטרנטיביים כגון בניין מועד להריסה, דירה שכורה, או בניין משרדים.<ref></ref>

לאתר הפיזי חשיבות מרכזית בעבודתה; אלמנטים ארכיטקטוניים במבנה, סימני הזמן העוברים עליו, חפצים הנתונים בו והקונטקסט ההיסטורי-תרבותי שלו, הופכים לחלק מהותי ובלתי נפרד במיצב הסופי. באופן זה היא חושפת את הסוביקטיביות של חלל התצוגה, והופכת אותו למיכל עבור שאלות קיומיות. גישתה של רם חושבת על האתר כחומר גלם ומתוך נקודה זו היא מתחילה במלאכת הפיסול.<ref></ref>

לצד עבודה עם החלל הספציפי, רם יוצרת אסמבלאז'ים מחפצים הלקוחים מקטגריות שונות, ובכך מאחה בין זיכרון אישי וקולקטיבי ובין הארעי והקבוע. פעולת הפיסול של רם מורכבת על פי רוב משורה של מחוות סימבוליות: פעולות של הסתרה, שרפה, איטום, וכיסוי מעלות לדיון נושאים תמטיים כמו השהייה וריק. הדואליות הגלומה באינטימיות מחד ובניכור מאידך משתקפת הן בפן האסתטי והן בפן המטפורי, דרכה רם מנסה לגעת בהוויה אנושית קולקטיבית העסוקה בפער בין חיי היומיום ושאלת הפשר המלווה אותם.<ref></ref>

== תערוכות ==
=== תערוכות יחיד ===
* 2021 "חוץ ממני" (בשיתוף עם נעמה ערד), ארטפורט, תל אביב
* 2019 "מעולם לא ראיתי עץ בלתי מרוצה", המשכן לאמנות עין חרוד
* 2018 "גלגל שלישי", המרכז לאמנות עכשווית, תל אביב
* 2017 "יאבאלה", גלריית המדרשה הירקון 19, תל אביב
* 2016 "בת בית", הקיבוץ גלריה לאמנות ישראלית, תל אביב
* 2013 "האוסקיפינג", מיצב בדירת שכורה, העלייה 31, תל אביב
* 2012 "תוכנית קומה", בניין מגורים מיועד להריסה, ברנר17א', תל אביב

=== תערוכות קבוצתיות נבחרות ===
* 2019 "שבע דקות בגן עדן", ונטילטור, ’ שער השלום‘- גן העצמאות, תל אביב
* 2018 "תוכנית הבראה: Join Or Die", מוזיאון תל אביב לאמנות
* 2018 "אני זוכר", גלריה דביר, תל אביב
* 2017 "בטון חצוף - בית השיטה", בית התנועה הקיבוצית, תל אביב
* 2017 "דובדבנים", גלריית המדרשה, תל אביב
* 2017 Nothing But Longing / NBL, גלריה VOID, דרי, צפון אירלנד
* 2015 "הפטיש קדם לסדן", תערוכת בוגרי התכנית ללימודי המשך במדרשה לאמנות, בית ברל, גלריית המדרשה, תל אביב
* 2015 "ארמון הבדולח והמקדש הארור", מוזיאון פתח תקווה לאמנות
* 2014 "EVERGREEN", המדרשה לאמנות, בית ברל
* 2014 "טאבולה ראסה", בית אוסף קופפרמן, קיבוץ לוחמי הגיטאות
* 2011 "לובי", גלריית זומר, תל אביב
* 2010 "התכתבויות", יפו 23, ירושלים 2009 004#, FAK, מונסטר, גרמניה

== פרסים ומלגות ==
* 2019 קרן רבינוביץ' בשיתוף עיריית תל אביב
* 2019 פרס עידוד היצירה מטעם מועצת הפיס לתרבות ואמנות
* 2017 קרן רבינוביץ' בשיתוף עיריית תל אביב
* 2017 מועצת הפיס לתרבות ואמנות
* 2015 קרן רבינוביץ' בשיתוף עיריית תל אביב
* 2010 פרס אילנה אלוביק למצוינות באמנות
* 2008 פרס איליין קופר לחשיבה יצירתית

== קישורים חיצוניים ==
* [https://www.erev-rav.com/archives/tag/תכלת-רם ארכיון תכלת רם ערב רב]
* 
* 
* [https://gideonofrat.wordpress.com/2018/04/05/מיטה-של-מין-ומוות/ מיטה של מין ומוות, גדעון עפרת, המחסן של גדעון עפרת]
* [https://www.erev-rav.com/archives/43989 המדבר בלע את היומרות האמנותיות שלי, קרן גולדברג, ערב רב]
* 
* 
* 
* 

==הערות שוליים==

קטגוריה:אמניות ישראליות
קטגוריה:פסלים ישראלים
קטגוריה:פסלות ישראליות
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:זוכי פרס עידוד היצירה לאמנות פלסטית
קטגוריה:חניתה: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982